Source: http://tampere.cloudnc.fi/fi-FI/Toimielimet/Kaupunginhallituksen_konsernijaosto/Kokous_17122019/Tampereen_Keskuspuhdistamo_Oyn_osakaskun(120149)
Timestamp: 2020-01-27 00:33:41+00:00
Document Index: 2563541

Matched Legal Cases: ['§ 138', '§ 117', '§ 135', '§ 136', '§ 137', '§ 139', '§ 140', '§ 141', '§ 142']

Tampereen Keskuspuhdistamo Oy:n osakaskuntien vastaukset Tampereen ehdotettamaan vesiliiketoiminnan selvitykseen | Tampere esityslistat ja pöytäkirjat
Kokous 17.12.2019
Tampereen Keskuspuhdistamo Oy:n osakaskuntien vastaukset Tampereen ehdotettamaan vesiliiketoiminnan selvitykseen
Kaupunginhallituksen konsernijaosto, kokous 17.12.2019
§ 138 Tampereen Keskuspuhdistamo Oy:n osakaskuntien vastaukset Tampereen ehdotettamaan vesiliiketoiminnan selvitykseen
TRE:5978/11.03.00/2019
Kaupunginhallituksen konsernijaosto, 8.10.2019
Vuojolainen Arto, Liiketoiminta- ja rahoitusjohtaja, Arto.Vuojolainen@tampere.fi
Tampereen seudun keskuspuhdistamon rakennustyöt ovat käynnissä Tampereen Sulkavuoressa. Toiminnan on määrä alkaa vuonna 2023. Keskuspuhdistamo toteutetaan seudullisena yhteistyönä.
Seuraava ja luonnollinen askel seudullisessa vesiyhteistyössä olisi toiminnan, vesilaitosten, puhtaan veden putkistojen ja viemäreiden keskittäminen yhdelle seudulliselle vesihuolto-organisaatiolle. Parhaimmillaan seudullinen toimija parantaisi vesihuollon toimintavarmuutta, kehittäisi suunnittelua ja hallitsisi vesihuoltokustannuksia.
Tampereen seudun kuntayhtymä ja kunnat selvittivät seudun vuosihuollon organisoimista vuosina 2009 ja 2010. Tampereen jatkovalmistelussa vuonna 2014 (kaupunginhallitus 10.11.2014) päätettiin toteuttaa Sulkavuoren keskuspuhdistamo, mutta puhtaan veden liiketoiminta päätettiin arvioida erikseen myöhemmin.
Nyt mahdollisesti aloitettavassa selvityksessä päivitetään laitosten ja verkostojen arvot, seudullisen vesihuollon vaikutukset omistajiensa talouteen, asiakashintoihin, toimintavarmuuteen, toiminnan tehokkuuteen, investointeihin ja vesihuollon riskien hallintaan.
Tampereen kaupungin omistajaohjausyksikkö koordinoisi selvitystä ja siihen pyydettäisiin mukaan myös seudun muut kunnat. Selvitys tehtäisiin vuosina 2019 ja 2020. Toimenpide-ehdotusten vuoro olisi vuoden 2020 loppupuolella.
Tampereen seudullista vesihuoltoa koskevan selvityksen tekeminen on kirjattu konsernijohtajan vuoden 2019 tuloskorttiin, jonka kaupunginhallitus on vahvistanut.
Kaupunginvaltuutettu Esa Kanerva on tehnyt asiasta valtuustoaloitteen.
Tampereen kaupunkiseudun kunnille esitetään Tampereen seudullista vesihuoltoa koskevan selvityksen käynnistämistä.
Konsernijaoston myönsi läsnäolo- ja puheoikeuden controller Sami Suojaselle. Hän oli asiantuntijana läsnä asian käsittelyn aikana.
Controller Sami Suojanen, puh. 040 801 6656, etunimi.sukunimi@tampere.fi
Kaupunginlakimies Jouko Aarnio, puh. 040 514 4884 , etunimi.sukunimi@tampere.fi
Kaupunginhallituksen konsernijaosto päätti 8.10.2019 § 117, että Tampere ehdottaa Tampereen Seudun Keskuspuhdistamo Oy:n osakaskunnille yhteisen selvityksen tekemistä vesiliiketoiminnan tulevaisuudesta. Konsernijaoston puheenjohtaja, konsernijohtaja ja omistajaohjauksen edustajat tapasivat keskuspuhdistamon osakaskuntien kuntajohtajia ja luottamushenkilöjohtoa 28.11.2019.
Pirkkala ja Tampere olivat selvityksen tekemisen kannalla, kun taas Kangasala, Lempäälä ja Ylöjärvi eivät kannattaneet selvitystä. Vesilahden edustajat eivät olleet paikalla, eikä kunnan kantaa oltu toimitettu muulla tavoin neuvotteluun.
Neuvottelun johtopäätöksenä todettiin, että yhteiselle vesiliiketoiminnan selvitykselle ei ole edellytyksiä tällä hetkellä.
Tampereen Keskuspuhdistamo Oy:n osakaskuntien vastaukset Tampereen ehdotettamaan vesiliiketoiminnan selvitykseen merkitään tiedoksi.
Tampereen Vesi Liikelaitosta pyydetään laatimaan kesään 2020 mennessä pitkän tähtäimen suunnitelma vesiliiketoiminnan järjestämisestä ja toiminnan vaatimista investoinneista.
Tampereen Vesi Liikelaitosta pyydetään laatimaan kesään 2020 mennessä pitkän tähtäimen suunnitelma vesiliiketoiminnan järjestämisestä ja toiminnan vaatimista investoinneista siten, että Tavase Oy toteutuu ja siten, että Tavase Oy ei toteudu.
Puheenjohtaja Kalervo Kummola ehdotti, että Tampereen Vesi Liikelaitosta pyydetään laatimaan kesään 2020 mennessä pitkän tähtäimen suunnitelma vesiliiketoiminnan järjestämisestä ja toiminnan vaatimista investoinneista siten, että Tavase Oy toteutuu ja Tavase Oy ei toteudu. Muutosehdotus hyväksyttiin yksimielisesti.
Arto Vuojolainen, Janne Salonen, Sami Suojanen, Sanna Kareinen
§ 135 Hiedanranta Ky:n osakkuus- ja hallinnointisopimus
§ 136 Pirkanmaan Voimia Oy:n osakassopimuksen muuttaminen ja omien osakkeiden hankinta- ja myyntivaltuutuksen antaminen sekä osingonjaosta päättäminen
§ 137 Tampereen kaupungin omistamien Hermia Yrityskehitys Oy:n osakkeiden myynti
§ 139 Säätiön hallituksen ilmoitus (Salassa pidettävä)
§ 140 Jäsenen nimeäminen Tammenlehväsäätiön hallitukseen loppukaudelle 2020
§ 141 Tilintarkastajan ja varatilintarkastajan nimeäminen Tampereen Oopperatoimintasäätiölle vuodelle 2020
§ 142 Tiedoksi merkittävät asiat